**CONTRACT DE SPONSORIZARE**

**Nr. \_\_\_\_\_\_/\_\_\_\_\_\_\_**

**1. Părțile**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** în calitate de sponsor (numită în continuare **„Sponsor”**), cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_, înregistrată la Registrul Comerțului sub nr. \_\_\_\_\_\_\_\_\_\_\_\_\_\_\_\_\_\_\_, cod unic de înregistrare \_\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_\_\_, cont RO\_\_\_\_\_\_\_\_\_\_\_\_\_\_\_\_\_deschis la \_\_\_\_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_\_\_ în calitate de \_\_\_\_\_\_\_\_\_\_\_\_\_\_.

și

**Asociatia Reality Check,** în calitate de beneficiar al sponsorizarii (numită în continuare **“Beneficiar”**), cu sediul în București, Bd. I. C. Brătianu, nr. 44, sc. A, et. 6, ap. 63, sector 3, cod fiscal 37978051, având contul în RON nr. RO66 INGB 0000 9999 0711 1278, deschis la ING Bank Centrală, reprezentată de **Carmen-Nadia Gavrilă**, în calitate de **Președinte**.

**2. Documente de referință**

* Prevederile legislației românești, privind sponsorizarea, stipulate în Legea nr. 32/1994 (modificată, completată și aprobată prin Ordonanţa Guvernului nr. 36/1998, respectiv prin Legea nr. 204/2001)
* Prevederile Legii 571/2003 cu modificările la zi
* Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE

**3. Obiectul contractului și valoarea contractului**

3.1. Obiectul contractului îl constituie sponsorizarea de către**…………….………….,** în calitate de **Sponsor,** a programelor și proiectelor inițiate și implementate de Asociația Reality Check.

3.2. Valoarea contractului este de …………….......................... lei.

**4. Obligațiile părților**

**Beneficiarul se obligă**:

* 1. Să utilizeze suma care constituie obiectul sponsorizării pentru dezvoltarea și implementarea de programe de servicii directe și/sau monitorizare și evaluare în domeniile anti-sărăcie, simplificare administrativă, bună guvernare și anti-corupție;
	2. Sa îi trimită Sponsorului rapoarte anuale referitoare la cheltuielile, activitățile și rezultatele programelor sale;
	3. Să menționeze sponsorizarea în raportul anual;
	4. Să aducă la cunoștință publicului sponsorizarea într-un mod care să nu lezeze direct sau indirect activitatea, bunele moravuri sau ordinea și liniștea publică;
	5. Să afișeze logo-ul **Sponsorului** pe site-ul Asociatiei Reality Check, [www.realitycheck.ro](http://www.ovid.ro).

**Sponsorul se obligă:**

* 1. Să achite suma de \_\_\_\_\_\_\_\_\_\_\_\_, nerambursabilă, către Asociația Reality Check, conform Art. 4 din prezentul contract.

**5. Clauze referitoare la GDPR**

ÎNTRUCÂT, cu ocazia ȋncheierii şi derulării prezentului contract, precum şi ȋn legatură cu orice alte raporturi precontractuale, contractuale sau postcontractuale ce s-ar putea stabili ȋntre Părţi, vor fi prelucrate și date cu caracter personal, clasificate ca fiind Informaţii Confidenţiale (astfel cum acest termen este cuprins ȋn definiţia de mai jos);

ÎNTRUCÂT Părțile se obligă să protejeze confidenţialitatea Informaţiilor Confidenţiale primite conform termenilor şi condiţiilor stabilite de prezentul Contract;

Părţile convin după cum urmează:

* 1. Definiţii
	2. “Informaţiile Confidenţiale” ȋnseamnă orice Informaţii aparţinând Părților inclusiv, dar nu limitat la, existenţa şi conținutul Raporturilor ȋntre Părţi şi ale acestui Contract, precum şi orice date şi Informaţii financiare, de business sau tehnice, numele angajaţilor, clienţilor sau furnizorilor, care pot fi dezvăluite , sau la care au acces sau de care Părțile află cu ocazia derulării Raporturilor ȋntre Părţi, indiferent dacă sunt ȋn forma scrisă, verbală sau electronică sau ȋn orice altă formă sau suport tangibil/-ă sau intangibil/-ă şi indiferent dacă poartă sau nu menţiunea expresă "Informaţii Confidenţiale" sau "informații proprietate exclusivă”.
* Informaţiile Confidenţiale nu includ Informaţiile despre care Părțile pot face dovada, amiabil sau ȋn instanţă, că:
1. le deţineau, fără obligaţia de a păstra confidenţialitatea, ȋnainte de a-i fi fost dezvăluite;
2. au fost obţinute legal sau create ȋn mod independent, ȋn alte circumstanţe decât ȋn cadrul Raporturilor ȋntre Părţi sau al prezentului Contract;
3. la data dezvăluirii erau deja publice.
* Informaţiile Confidenţiale nu vor fi considerate publice ȋn sensul art. 1.2 lit. c de mai sus numai pentru că o parte din acestea este ȋnglobată ȋntr-o informaţie generală cu caracter public, sau numai pentru că anumite caracteristici, componente sau combinaţii ale Informaţiilor Confidenţiale sunt sau devin de notorietate publică.
* „Datele cu caracter personal ” înseamnă Datele cu caracter personal prelucrate de oricare dintre Părți, sau de Persoanele secundare împuternicite de acestea, în decursul derulării Contractului; „Date cu caracter personal” înseamnă orice informație referitoare la o persoană fizică, identificată sau identificabilă, sau termenul va avea sensul stabilit prin Legislația aplicabilă privind protecția și confidenţialitatea datelor. O persoană identificabilă este o persoană care poate fi identificată, direct sau indirect, în special prin referire la un factor de identificare cum ar fi numele, un număr de identificare,

date de localizare, un identificator online sau unul sau mai mulți factori specifici identității sale fizice, fiziologice, genetice, psihice, economice, culturale sau sociale;

* „Legislația privind protecția și confidenţialitatea datelor” înseamnă toate legile și reglementările din prezent şi din viitor, din jurisdicțiile relevante, cu privire la prelucrarea, securitatea, protecția și păstrarea Datelor cu caracter personal și a confidențialității, toate legile sau reglementările naționale de punere ȋn aplicare, sau Regulamentul general privind protecția datelor;

 *„GDPR” înseamnă Regulamentul 2016/679 (UE) privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date;*

* „a prelucra”, „prelucrează”, „prelucrare” sau „prelucrat” înseamnă orice operațiune sau set de operațiuni executate asupra Datelor cu caracter personal, indiferent dacă prin mijloace automatizate sau nu, inclusiv, fără limitare, accesarea, colectarea, înregistrarea, organizarea, structurarea, păstrarea, stocarea, adaptarea sau modificarea, recuperarea, consultarea, utilizarea, divulgarea prin transmitere, diseminare sau punere la dispoziție în orice alt mod, alinierea, combinarea, blocarea, restricționarea, ștergerea şi distrugerea Datelor cu caracter personal și toate definițiile echivalente din Legislația aplicabilă privind protecția și confidenţialitatea datelor, în măsura în care definițiile respective sunt mai extinse decât această definiție;

5.3. Obligațiile Părților în calitate de Operatori de date cu caracter personal

Părțile vor respecta următoarele:

* Părțile vor prelucra Datele cu caracter personal aferente prezentului Contract numai în conformitate cu prevederile GDPR si ale Legii 190/2018
* Părțile se obligă să pastreze confidenţialitatea Informaţiilor la care au acces.
* Prepuşii, agenţii sau contractorii Partilor pot primi Informaţii Confidenţiale numai ȋn măsura ȋn care acest lucru este absolut necesar pentru derularea Raporturilor ȋntre Părţi şi numai cu conditia ca aceștia să-şi asume expres obligații de respectare a confidențialității similare cu cele prevăzute de prezentul Contract;
* Părțile vor menţine Informaţiile Confidenţiale tangibile ȋntr-o locaţie sigură, folosind ȋn acest scop cele mai adecvate măsuri organizatorice şi tehnice menite să prevină accesul neautorizat, distrugerea sau pierderea acestora.
* Părțile vor trata Informaţiile Confidenţiale cu maximă atenţie şi discreție, si, ȋn toate cazurile, vor acţiona cu minimum aceeaşi atenţie cu care orice altă persoană ar acţiona ȋn circumstanţe similare pentru a-şi proteja propriile Informaţii Confidenţiale sau Informaţii de natură similara aparţinând unui terţ.
* În cazul ȋn care constată dezvăluirea neautorizată, pierderea sau folosirea abuzivă a Informaţiilor Confidenţiale pe care le-au primit, Partea care constată starea de fapt se obligă să inştiinteze prompt cealaltă Parte despre aceasta.

5.4. Divulgare ȋn virtutea legii

Dacă Părțile sunt obligate prin lege sau hotărâre judecătorească să dezvăluie Informaţii Confidenţiale, acestea se obligă să divulge strict acele porţiuni din Informaţiile Confidenţiale necesar a fi dezvăluite conform legii sau hotărârii judecatorești şi să depună toate diligenţele pentru ca Informaţiile Confidenţiale astfel divulgate să fie tratate ȋn conformitate cu prevederile prezentului Contract.

5.5. Durata

Obligaţiile referitoare la prelucrarea datelor cu caracter personal din prezentul Contract care revin Părților rămân valabile pe ȋntreaga durată a prezentului Contract precum şi timp de 5 (cinci) ani de la data încetării acestuia sau de la data încetării Raportului între Părți, oricare dintre aceste două momente survine mai târziu.

**6. Condiții de plată**

6.1. Plata sponsorizării se va efectua în termen de 10 zile de la semnarea contractului, în lei, prin virament bancar în contul Asociației Reality Check, RO66INGB0000999907111278 deschis la ING Bank Centrală.

6.2. Prezentul contract intră în vigoare la data semnării lui și este valabil până la îndeplinirea tuturor obligațiilor ambelor părți.

**7. Legea aplicabilă și litigii**

7.1. Prezentului contract i se aplică legea română.

7.2. Eventualele neînțelegeri apărute între părți se vor rezolva pe cale amiabilă; în caz contrar litigiul se va supune spre soluționare instanțelor judecătorești competente.

7.3. Orice cerere sau notificare decurgând din prezentul contract va fi realizată în scris și va putea fi remisă personal ori trimisă prin email sau scrisoare recomandată și va fi considerată primită în cazul email-ului într-o zi lucrătoare de la transmitere, iar în cazul scrisorii recomandate la 5 zile lucrătoare de la expediere.

Prezentul contract s-a incheiat astăzi, \_\_\_\_\_\_\_\_\_\_\_, în 2 (două) exemplare, câte un exemplar pentru fiecare parte contractantă.

**Sponsor** **Beneficiar**

**­\_\_\_\_\_\_\_\_\_\_\_\_\_\_\_\_\_\_ Asociaţia Reality Check**

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 Carmen-Nadia Gavrilă

Președinte